《中元日无遮会中题白衣观音像 其一》
明代·张萱

我生不信佛，今日始回向。年衰心性慈，信根觉渐长。

合掌无遮会，写此白衣像。为语善女人，朝夕勤供养。

烦恼即破除，欢喜自无量。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。